唐君毅

唐君毅，學名毅伯，四川宜賓人。現代思想家、哲學家、教育家，新儒家學派代表人物。佢老師有熊十力、方東美、梁漱溟等。

生平 
唐君毅祖籍廣東五華，佢六世祖以歲荒移川。爸爸係唐迪風，本名烺，又叫倜風，字鐵風。媽媽陳大任，字卓仙。佢爸爸曾經跟歐陽竟無學習，所以唐君毅喺佢嘅著作入面叫佢做太老師。唐君毅半歲開始，同埋佢爸爸住喺成都。十二歲半入重慶聯合中學求學，受蒙文通啟迪，對宋明理學產生興趣，其後師從支那內學院之歐陽竟無，研習釋家思想。1925年先後入北平中俄大學、北京大學，1926年轉往國立中央大學哲學系。1932年畢業後返四川任教中學，1937年受聘於華西大學。1940年任教重慶中央大學，自此獻身教育及學術界。

1949年遷居香港，同埋錢穆、張丕介等人起咗個亞洲文商學院，1950年改名叫新亞書院。

1957年，應美國國務院所邀，赴洋講學。1958年，同徐復觀、張君勱、牟宗三發表《為中國文化敬告世界人士宣言》。

1963年，新亞書院、崇基學院同埋聯合書院合組成香港中文大學，由唐君毅出任新亞書院哲學系講座教授，兼任教務長同哲學系系主任等職，至1974年9月5號後退休。佢喺1968年到1978年擔任新亞研究所所長期間，邀請咗好多學界嘅名人嚟學校主講文化講座，令香港一時間成為咗研究中華文化嘅重鎮；但喺佢嘅任期入面，由於研究所同大學間嘅衝突變得白熱化，新亞研究所就畀大學終止補助，然後脫離咗中文大學，喺後繼無人嘅情況下，令到研究所一蹶不振。1973年新亞中學創辦之後，佢就出任校董會成員。 1975年，任台灣大學哲學系客座教授；同年確診肺癌，雖然經過反覆治療但都係無效，1978年2月2號凌晨喺香港病逝。喺台北觀音山朝陽墓園落葬。

國際哲學界公認佢係「當代新儒家」嘅一位代表人物。2003年四川省宜賓市成立咗「宜賓學院唐君毅研究所」，又建立咗「唐學網」同出版《唐學》嘅集刊，內容欄目包括「生命垂範、唐學通論、體系與方式、哲學與文化、宗教與道德、教育與人文、儒學與時代、君毅眾學、故園文化」等等。

喺2009年嗰陣，唐先生百歲冥壽時中大校園為佢樹立咗銅像紀念佢。而喺1988年教授擔任新亞書院院長嗰陣，亦都提議過將書院入面嘅樂群館冠名做「君毅館」，以對唐先生嘅紀念，但最後畀大學校董會否決。

主要著作 
 《中西哲學思想之比較硏究集》
 《人生之體驗》
 《心物與人生》
 《中國文化之精神價值》
 《人文精神之重建》
 《中國哲學原論》：《導論篇》、《原性篇》、《原道篇》、《原教篇》
 《中國人文精神之發展》
 《文化意識與道德理性》
 《哲學概論》上、下
 《人生之體驗續篇》
 《道德自我之建立》
 《青年與學問》
 《愛情之福音》
 《說中華民族之花果飄零》
 《中華人文與當今世界》
 《生命存在與心靈境界》
 《病裡乾坤》
 《致廷光書》

弟子 
 唐端正
 李杜
 黎華標
 霍韜晦
 陳特
 梁燕城
 岑逸飛
 李天命
 冼景炬
 小思
 陶國璋
 林婉儀

儒家
牟宗三
新儒家

唐氏
國立臺灣大學教授